| Medaljeoversikt |
| --- |
| Konkurrerte for NorgeNorge Norge |
| Skiskyting |
| Skiskyting Europamesterskap |
| Gull | 2024 Osrblie |  Normaldistanse |
| Gull | 2023 Lenzerheide |  Jaktstart |
| Gull | 2023 Lenzerheide |  Miksstafett |
| Sølv | 2024 Osrblie |  Parstafett |
| Sølv | 2023 Lenzerheide |  Sprint |
| Skiskyting Junior-VM |
| Gull | 2019 Osrblie |  Sprint junior |
| Gull | 2019 Osrblie |  Jaktstart junior |
| Gull | 2017 Brezno-Osrblie |  Stafett ungdom |
| Skiskyting Junior-EM |
| Sølv | 2019 Sjusjøen |  Normaldistanse |
| Sølv | 2019 Sjusjøen |  Miksstafett |

**Vebjørn Sørum** (født 11. august 1998 i Lunner) er en norsk skiskytter, som representerer Søndre Ål sportsklubb. Han fikk to individuelle gullmedaljer i juniorklassen under Junior-VM i skiskyting 2019. 

Han var i perioden 2014-2017 elev ved NTG Lillehammer.[]

Idrettskarriere
---------------

### Sesongen 2014/15

Sørum vant sprinten i 17-årsklassen under NM i rulleskiskyting 2014, og kom på sjetteplass på jaktstarten. deltok i 17-årsklassen under Junior-NM i skiskyting 2015, og vant der sprinten. På normaldistansen kom han på fjerdeplass, og han kom på femteplass i stafetten sammen med Oppland SSK lag 1. Han deltok også i NM i skiskyting 2015, der Oppland SSK lag 2 kom på 17.-plass i stafetten. Individuelt kom han på 28.-plass på sprinten.

Han kom på fjerdeplass sammenlagt i M17-klassen under Norgescupen i skiskyting for junior 2014/15, der Magnus Bøe vant.

### Sesongen 2015/16

Han vant sprinten i 18-årsklassen under NM i rulleskiskyting 2015 i august 2015, og han vant også jaktstarten. Han kom på 18.-plass på normaldistansen i M18-klassen under Junior-NM i skiskyting 2016, og kom på åttendeplass på sprinten. På stafetten kom han på fjerdeplass i klassen M17-18, sammen med Oppland SSK lag 1. 

I Norgescupen i skiskyting for junior 2015/16 kom han på andreplass i klassen M18, bak Jørgen Krogsæter. Sørum vant fire av norgescuprennene.

### Sesongen 2016/17

Under NM i rulleskiskyting 2016 i september kom han på sjetteplass på sprinten i M19-klassen, og kom på tredjeplass i jaktstarten. Han deltok i M19-klassen i Junior-NM i skiskyting 2017, der han fikk sølv på sprinten, bak Jørgen Krogsæter, og han kom på femteplass på normaldistansen. Oppland SSK kom på fjerdeplass i stafetten i klassen 17-21 år. I NM i skiskyting 2017 kom han på 95.-plass på sprinten. I februar deltok han i Junior-VM i skiskyting 2017, der han var med på Norges lag som vant 3 x 7,5 km stafett i ungdomsklassen. Individuelt kom han på 39.-plass på normaldistansen, 27.-plass på sprinten og åttendeplass på jaktstarten. 

Han kom på tiendeplass i M19-klassen under Norgescupen i skiskyting for junior 2016/17, etter to andreplasser som beste enkeltresultater.

### Sesongen 2017/18

Han deltok i klassen M20-21 år under NM i rulleskiskyting 2017 i september, og kom der på 12.-plass på fellesstarten og femteplass på sprinten. Han kom på niendeplass på fellesstarten i klassen M20-21 år under Junior-NM i skiskyting 2018, og kom på ellevteplass på sprinten. Oppland SSK lag 1 kom på fjerdeplass i stafetten, med Sørum på laget. Han vant den samme klassen under Norgescupen i skiskyting for junior 2017/18, to poeng foran Jørgen Krogsæter. 

### Sesongen 2018/19

NM i rulleskiskyting 2018 ble arrangert i september, og Sørum kom på femteplass på sprinten i klassen M20-21, men fullførte ikke fellesstarten. Han markerte seg under sesongåpningen i skiskyting på Sjusjøen, der han kom på sjuendeplass på sprinten og 31.-plass på fellesstarten. Han deltok i NM i skiskyting 2019, og kom der på 16.-plass på sprinten. 

I Junior-NM i skiskyting 2019 vant han normaldistansen i klassen M20-21. Han vant sprinten og jaktstarten under Junior-VM i skiskyting 2019, og kom på 73.-plass på normaldistansen. Norge kom der på fjerdeplass på stafetten. Han deltok også i Junior-EM i skiskyting 2019, kom kom der på andreplass på normaldistansen, bak Tim Grotian fra Tyskland, og han fikk også sølv på miksstafetten sammen med Hilde Fosse, Randi Sollid Nordvang og Sivert Bakken. Han kom på sjetteplass på sprinten og 17.-plass på den påfølgende jaktstarten. 

Han kom på tiendeplass i klassen M20-21 under Norgescupen i skiskyting for junior 2018/19, og i IBU-cupen for junior 2018/19 kom han på åttendeplass sammenlag, 13.-plass i individuell start, 15.-plass i sprint og åttendeplass på jaktstart.

### Sesongen 2021/22

Sørum vant sprinten og ble tildelt kongepokalen under NM i skiskyting 2022 i Vik.

Referanser
----------

1. ↑  Søndre Ål Sportsklubb - *Vebjørn Sørum - Norgesmester på rulleski*, besøkt 15. mars 2019.
2. ↑  EQ Timing - *NM Junior og DNB Cup 6, sprint* Arkivert 15. mars 2019 hos Wayback Machine. besøkt 15. mars 2019.
3. ↑  Norges skiskytterforbund - *Sprint - Menn Offisiell resultatliste Feed skiarena 27.03.2015*, besøkt 16. mars 2019.
4. ↑  Statkraft Jr. Cup - Sammenlagtliste - Menn 17 år, besøkt 15. mars 2019.
5. ↑  Norges skiskytterforbund - *NM Rulleskiskyting 2015 Sprint* Arkivert 28. februar 2018 hos Wayback Machine. besøkt 16. mars 2019.
6. ↑  Norges skiskytterforbund - *NM Rulleskiskyting 2015 Jakt* Arkivert 20. oktober 2017 hos Wayback Machine. besøkt 16. mars 2019.
7. ↑  EQ Timing - *Statkraft Junior Cup - M18* Arkivert 8. januar 2018 hos Wayback Machine. besøkt 16. mars 2019.
8. ↑  Norges skiskytterforbund - *Statkraft Jr. Cup - Sammenlagtliste* Arkivert 5. januar 2018 hos Wayback Machine. besøkt 16. mars 2019.
9. ↑  Norges skiskytterforbund - *NM Rulleskiskyting fellesstart* Arkivert 14. november 2017 hos Wayback Machine. besøkt 16. mars 2019.
10. ↑  Norges skiskytterforbund - *NM Rulleskiskyting Sprint* Arkivert 14. november 2017 hos Wayback Machine. besøkt 16. mars 2019.
11. ↑  Norges skiskytterforbund - *Norges Cup 5 Normal (NM for jr.)* Arkivert 22. april 2019 hos Wayback Machine. besøkt 16. mars 2019.
12. ↑  Biathlonworld.com - *Men's IBU Junior Cup Total Score*, besøkt 16. mars 2019.
13. ↑  NRK (25. mars 2022). «Sørum slo til med NM-gull da favorittene sviktet». *NRK*. Besøkt 30. mars 2022.

Eksterne lenker
---------------

* (en) Vebjørn Sørum – IBU Rediger på Wikidata
* Offisiell hjemmeside Arkivert 27. februar 2019 hos Wayback Machine.
* Profil og resultater hos Skisport365.com